આખી વાત સાદી રીતે કરવી હોય, તો થ્રી ઇડિયટ્સ ફિલ્મની મદદ લઈને એમ કહી શકાય કે પ્રાથમિક શાળાથી એન્જિનીયરિંગ ઇન્સ્ટિટ્યૂટ્સ સુધીનું આપણું શિક્ષણ પુસ્તકિયા જ્ઞાનને બરાબર પચાવી જનારા અને એક્ઝામ વખતે તેને જેમનું તેમ કાગળ પર ઉતારી શકતા ચતુર રામાલિંગમ તો અનેક પેદા કરી શકે છે, જે કારકિર્દીમાં સફળ પણ થાય છે, પણ ‘રેન્ચો’ પેદા કરી શકતા નથી, જે એન્જિનીયરિંગ કે ટેક્નોલોજીને બીજાથી જરા અમથી જુદી રીતે જોઈ શકે અને દુનિયા માટે જરૂરી શોધો કરી શકે.